รัฐบาล เชิญชวนประชาชนรับเสด็จพระบาทสมเด็จพระเจ้าอยู่หัว เสด็จพระราชดำเนินเลียบพระนคร โดยขบวนพยุหยาตราทางชลมารค 24 ตุลาคมนี้
รัฐบาล เชิญชวนประชาชนรับเสด็จพระบาทสมเด็จพระเจ้าอยู่หัว เสด็จพระราชดำเนินเลียบพระนคร โดยขบวนพยุหยาตราทางชลมารค 24 ตุลาคมนี้ นายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า รัฐบาลขอเชิญชวนประชาชนร่วมสวมเสื้อสีเหลือง เฝ้าทูลละอองธุลีพระบาทรับเสด็จพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ในการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พ.ศ.2562 ในวันที่ 24 ตุลาคม 2562 ณ สถานที่ริมฝั่งแม่น้ำเจ้าพระยาตลอดแนวเส้นทางการเสด็จพระราชดำเนินฯเพื่อถวายพระพรชัยมงคลและแสดงความจงรักภักดีนอกจากนี้ ยังมีพิธีเจริญชัยมงคลคาถา โดยวัดที่อยู่ริมฝั่งแม่น้ำเจ้าพระยา 6 วัด ได้แก่ วัดราชาธิวาสวิหาร วัดเทวราชกุญชร วัดสามพระยา วัดบวรมงคล วัดคฤหบดี วัดระฆังโฆสิตาราม ซึ่งจะเริ่มเจริญชัยมงคลคาถา ตั้งแต่เรือพระที่นั่งสุพรรณหงส์ผ่านวัดและเสร็จพิธี เมื่อเรือพระที่นั่งสุพรรณหงส์พ้นเขตวัดในการนี้จะมีการจัดกิจกรรมจิตอาสาพัฒนาภูมิทัศน์ ริมฝั่งแม่น้ำเจ้าพระยา เพื่อแสดงความจงรักภักดีและน้อมสำนึกในพระมหากรุณาธิคุณด้วย